ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ที่ตั้ง + ลักษณะร้าน : ร้านค้าในตลาดเนื่องเขต ตลาดนี้ยังมีร้านค้าให้เดินเลือกซื้อของไม่ค่อยจุใจเท่าไหร่
มีที่จอดรถก่อนเดินเข้าตลาด   ร้านกล้วยกรอบแม่จ๋าต้องเดินข้ามสะพานไปอีกฝั่ง หน้าร้านมีกล้วยกรอบเป็นถุงๆวางอยู่เต็มเลย
จุดสังเกตุของร้านนี้คือแม่ค้าค่ะ
รสชาติ การบริการ ฯลฯ :  แม่ค้ายิ้มต้อนรับตั้งแต่ยังเดินไม่ถึงร้านเลย พร้อมเสียงทักทายอย่างสดใส
กล้วยกรอบมีให้ชิมแทบจะทุกรสเลย ถูกใจรสชาติไหนค่อยเลือกซื้อเป็นของฝากติดมือกลับไป
อีกอย่างที่มีขายก็คือขนมจีนซาวน้ำค่ะ ที่นั่งทานเป็นแค่เก้าอี้เฉยๆ เหมือนแม่ค้าต้องการให้สัมผัสกับบรรยากาศแบบเดิมๆ
จาน ช้อน สังกะสี  นั่งกินบนเก้าอี้แพไม้ไผ่  
ขนมจีนซาวน้ำหวานจากรสชาติของสัปปะรด ใส่กุ้งแห้งฝอย ปลากราย ราดกะทินิดหน่อย ก่อนกินใส่พริกน้ำปลา อร่อยเริศ ชื่นใจมากๆค่ะ จานละ 30 บาท
